ད་གལ་ཏེ་ཟམ་གདོང་རིན་པོ་ཆེ་དངོས་གནས་རྒྱ་ནག་ལ་ཕེབས་ཡོད་པ་ཡིན་ན་ཁོང་ཕ་གེར་གང་འདྲ་ལེབས་པ་ཡིན་ན།ཟམ་གདོང་རིན་པོ་ཆེས་ལོ་བཅུ་ཕྲག་ནས་རྒྱ་ནག་གཞུང་ལ་སྐྱོན་འཛུགས་གནང་མཁན་ཡིན་པ་ཚང་མའི་མཁྱེན་གསལ་རེད།དེར་ཁོང་གང་འདྲ་འཛུལ་ཞུགས་མཐོང་མཆན་ཐོབ་པ་ཡིན་ནམ།གལ་ཏེ་ཁོང་སྒེར་གྱི་འཁོར་ཞག་ལ་ཕེབས་པ་ཡིན་ནའང་རྒྱ་གཞུང་གིས་སོ་སོ་ཁ་གཏད་དུ་འཛེམ་ཟོན་མེད་པར་ཤོད་མཁན་གང་ཟག་ཞིག་ལ་རྒྱ་ནག་ཏུ་ཡོང་ཆོག་པའི་ཆོག་མཆན་ནམ་འཛིན།རྒྱ་ནག་ཏུ་སུ་ཡོང་ཆོག་མི་ཆོག་ཐོག་དང་ས་མཚམས་ལ་རྒྱ་གཞུང་གིས་དོ་སྣང་ཆེན་པོ་གནང་ནས་སོ་སོའི་མི་མང་འགྱུར་ལྡོག་བཏང་ཐུབ་མཁན་ལ་ནང་དུ་ཡོང་མི་ཆོག་བཟོ།དྲང་དོན་ལྟར་བཤད་ན་རྒྱལ་ཁབ་ཆེན་པོའི་དེ་འདྲ་ཐོག་ལ་སེམས་འཁུར་ཆེན་པོ་གནང་།ཁྱད་པར་དུ་རྒྱ་གཞུང་གིས་ཀྱང་དེ་འདྲ་གནང་།དེར་ཟམ་གདོང་རིན་པོ་ཆེ་ལྟ་བུ་མིང་མཐོ་བོ་ཡོད་མཁན་དང་རྒྱ་གཞུང་ཁ་གཏད་དུ་གཏམ་ཚོ་པོ་སྨྲ་ཡོད་པའི་ཁུངས་དང་ལྡན་མཁན་ཞིག་ལ་རྒྱ་གཞུང་གིས་གང་འདྲ་ལས་སླ་པོ་ཐོག་ནས་ནང་དུ་འཛུལ་ཆོག་གམ།ཚབ་སྲིད་ལ་མི་འཚུད་པའི་རིན་པོ་ཆེ་དང་ནང་པའི་གྲྭ་པ་རྣམས་ཀྱང་མི་སྐྱའི་གོས་ལོག་གྱོན་ནའང་བེ་ཇིང་དང་ས་ཆ་གཞན་ནང་ཕེབས་མི་ཆོག་པའི་བཀག་འགོག་བྱས་ཡོད་རེད།